આ અંગે મળતી માહિતી અનુસાર ૧૬મી ના રોજ બારડોલી તાલુકાના સમથાણ ગામે એક ફાર્મ હાઉસમાં સાપ હોવાનું કોલ ફ્રેન્ડ્સ ઓફ એનિમલ ના પ્રમુખ જતીનભાઈ રાઠોડ પર આવ્યો હતો. આથી તેમની ટીમના સભ્યો સમથાણ ગામે પહોંચ્યા હતા. ત્યાં રસેલ વાઈપર નામનો ખૂબ ઝેરીલો સાપ હોવાનું જાણવા મળતા રેસ્ક્યુ કરવા ગયેલી ટીમના સભ્યો તેને પકડીને બારડોલી સેન્ટર પર લઈ આવ્યા હતા. આ સાપે રવિવારના રોજ સવારે એકસાથે ૪૭ બચ્ચાને જન્મ આપ્યો હતો. સવારે રેસક્યું સેન્ટર પર ગયેલા જતીન રાઠોડે આ દ્રશ્યો જોતા તેઓ ચોંકી ઉઠયા હતા. બાદમાં સાપે એકસાથે ૪૭ બચ્ચાને જન્મ આપ્યો હોવાની વાત વાયુવેગે ફેલાતા લોકો મોટી સંખ્યામાં આપનો બચ્ચા જોવા ઉમટી પડ્યા હતા. સાથે જ લોકોમાં ડરનો માહોલ સર્જાયો હતો. ખૂબ જ ઝેરી ગણાતા આ સાપના બચ્ચા ક્યાંય જતા ન રહે તેની કાળજી રાખવી ફ્રેન્ડ્સ ઓફ એનિમલ ની ટીમે સાપ અને બચ્ચાને અલગ-અલગ પ્લાસ્ટિકની બાટલીઓમાં ભરી તેને જંગલમાં છોડવાની કવાયત હાથ ધરવામાં આવી હતી. પ્રમુખ જતીન રાઠોડે જણાવ્યું હતું કે રસેલ વાઈપર પ્રજાતિનો આ સાપ ખુબજ ઝેરી માનવામાં આવે છે આથી તેને તાત્કાલિક જંગલમાં છોડવામાં આવશે.